# Чонь Жи-хёнь

|  |
| --- |
| Чонь Жи-хёнь |
|  2012 оны зураг |
| Танилцуулга |
| Төрсөн нэр | Чонь Жихёнь / *Jun Ji-hyun* Ван Жихёнь / 왕지현 |
| Төрсөн өдөр | 1981 оны 10 сарын 30  (1981-10-30) |
| Төрсөн газар | Өмнөд Солонгос, Тэжонь |
| Яс үндэс | Солонгос үндэстэн |
| Улсын иргэн |  Өмнөд Солонгос |
| Ажил үйл | жүжигчин |
| Нөхөр | Чуй Жүньхёг (2012-) |
| Төрөл | УСК, ОАК |
| Танил үе | 1997 он — одоо |
| Төгссөн нь | Дунгүг их сургууль |
| Зууч | *Culture Depot* |
| Цахим хаяг | giannajun.com |

**Чонь Жи-хёнь** (сол. 전지현 ~ чон жи ёон; 1981 онд төрсөн) — Өмнөд Солонгосын нэрт **жүжигчин**.

## Намтар

Жүжигчний жинхэнэ овог нэр нь **Ван Жи-хёнь** (*жи-хёнь* - «ухаан» гэсэн утга). 1981 оны 10 сарын 30-нд Өмнөд Солонгос улсын Сөүл хотод төрсөн. Багадаа онгоцны үйлчлэгч болохыг хүсдэг байсан Жи-хёнийг 16 настай байхад загварын мэргэжилтэн гудамжнаа харж уулзан санал тавьснаар *Ecole* сэтгүүлд зургаа авахуулж урлагт хөл тавьжээ.

### Жүжигчин

Чонь Жи-хёнь 1999 онд «Цагаан Валентин» хэмээх кинонд анхныхаа дүрийг бүтээсэн. Харин *Samsung My Jet Printer* хэмээх сурталчилгаанд тоглосон түүний бүжиг, нүүрний хувирал олны анхаарлыг их татав. 2000 онд «Тэнгис» кинонд тоглосон нь амжилттай байж түүнийг Солонгосын кино одын хэмжээнд алдаршуулжээ.

Куаг Жэ-юнгийн найруулсан «Миний дүрсгүй найз охин» (2001, Ча Тэ-хёньтой хос), «Миний найз охинтой танилц» (2004, Чан Хёгтой хос) хоёр кинонд эршүүд, дүрсгүй дүрийг бүтээсэн нь Чонийг олон улсад таниулсан. 2006 онд **Жианна Жун** гэсэн өрнийн маягийн нэр зүүсэн ба олон улсын хамтарсан «Сүүлчийн цус сорогч» кинонд гол дүр бүтээсэн.

2010 онд Хятадын жүжигчин Ли Бинбинтэй хамт «Цасан цэцэг ба нууц дэвүүр» УСК-д тоглсон байна. 1999 оны «Хамтдаа жаргалтай» ОАК-наас хойш Чонь Жи-хёнь дандаа уран сайхны кинонд тоглож байсан бөгөөд 2013-2014 онд дахин олон ангит кинонд тоглосон нь «Оддоос ирсэн хайр минь» байв. Ким Сү-хёньтой хослон тоголсон тус киног хүмүүс өргөнөөр үзэж Чонь Жихёнь *Пэгсан* урлагийн шагнал, *SBS* телевизийн ОАК-ны шагналаас тус бүр «*тэсан*» (дээд шан) хүртжээ.

## Гэр бүл

Чонь Жихёнь 2009 онд
Чонь Жи-хёнь 2012 онд банкны ажилтан Чуй Жүнь-хёгтой гэрлэсэн. Чуй бол алдарт ханбуг урлагч И Ён-хигийн ач, хувцар загвар бүтээгч И Жон-үгийн хүү юм. 2015 оны 7 сард Чоний зууч агентлаг нь жүжигчнийг жирэмсэн болсныг мэдээлжээ.

## Тоглосон кино

### Уран сайхны кино

| Он | Нэр | Дүр |
| --- | --- | --- |
| 1999 | «Цагаан Валентин» | Чонминь |
| 2000 | «Тэнгис» | Ыньжү |
| 2001 | «Миний дүрсгүй найз охин» | охин |
| 2003 | *The Uninvited* | Ёнь |
| 2004 | «Миний найз охинтой танилц» | Ё Кёнжинь |
| 2006 | *Daisy* | Хеён |
| 2008 | *A Man Who Was Superman* | Сун Сүжон |
| 2009 | «Сүүлчийн цус сорогч» | Сая Отонаши |
| 2011 | «Цасан цэцэг ба нууц дэвүүр» | Софья/Цасан цэцэг |
| 2012 | «Хулгайч» | Еникол |
| 2013 | *The Berlin File* | Рёнь Жонхи |
| 2015 | *Assassination* | Ань Угёнь |

### Олон ангит кино

| Он | Нэр | Дүр |
| --- | --- | --- |
| 1998 | *Fascinate My Heart* | Ван Гаён |
| 1999 | «Хамтдаа жаргалтай» | Со Юньжү |
| 2013-2014 | «Оддоос ирсэн хайр минь» | Чон Сунъи |

## Гадаад холбоос

 **Commons: Jun Ji-hyun** – Викимедиа зураг, бичлэг, дууны сан
* Албан ёсны цахим хуудас
* Gianna Jun — Internet Movie Database
* *hancinema.net* — Чонь Жи-хёнь